stanford-oval/wikipedia huggingface dataset:
המומינים (אנימה)

| --- | --- |
 
 סוגה:  אנימה, פנטזיה, קודומו

 אנימה: Tanoshii Muumin Ikka
 אורך פרק:  25 דק'
 במאי:  הירושי סאיטו ומאסאיוקי אוג'ימה
 אולפני אנימציה:  Tele-Image Japan Inc., Telescreen Japan Inc., Visual 80
 רשת שידור:  יפן TV Tokyo (יפן)   ישראל הטלוויזיה החינוכית (ישראל)   ישראל ערוץ ג'וניור (ישראל)
 מדבבים בשפה העברית:  יובל סגל, ירון דגן, יהונתן השילוני, ליליאן ברטו, חני נחמיאס, רותי הולצמן, רמה מסינגר, איריס זינגר, דן תורן, סיון שביט, עמי טראוב, עודד מנשה, אסף כחולי, שמעון כהן, אורנה לביא-פלינט
 תקופת שידור מקורית:  12 באפריל 1990 – 26 במרץ 1992
 מספר העונות:  2
 מספר הפרקים:  104

 סרט: כוכב השביט
 במאי:  הירושי סאיטו
 סטודיו:  Tele-Image Japan Inc., Telescreen Japan Inc., Visual 80
 הופעת בכורה:  1992
 משך הקרנה:  70 דקות
המומינים היא סדרת אנימה טלוויזיונית המבוססת על עלילת סדרת ספרי "המומינים" המקוריים מאת הסופרת הפינית-שוודית טוּבֶה ינסון. הסדרה בת 104 הפרקים הופקה לטלוויזיה בשיתוף פעולה יפני-הולנדי בין השנים 1991–1992. בדצמבר 2012 יצאה ביפן מהדורת Blu-ray הכוללת את העונה הראשונה של הסדרה באיכות משופרת. הסדרה העלתה את הפופולריות של המומינים ברחבי העולם והפכה אותם לזיכיון מדיה.
תקציר העלילה

עלילת הסדרה מתרחשת בעמק בדיוני בשם עמק המומינים ומתמקדת בהרפתקאותיהם של משפחת מומין ותושבי עמק המומינים, החווים הרפתקאות שונות ומשונות בעמק המומינים ומחוצה לו, על אורחים מוזרים שבאים לבקר בעמק ועל מקרים מוזרים שקורים למומין וחבריו. הסדרה משדרת מסר מרכזי של אהבת אדם, ענווה, אופטימיות ואהבת הטבע.
דמויות

משפחת המומינים מונה שלוש נפשות - מומינאבא, מומינאמא ומומינטרול, ויחד איתם גרים בעמק סניף - יצור מגזע דמוי קנגורו, סנופקין הנווד, מאי הקטנה והשובבה, סנורק המדען ואחותו סנורקה, מר המיולין האספן ועוד מספר דמויות משנה.
דמויות > משפחת מומין

מומינטרול/מומין: (יובל סגל/ירון דגן/יהונתן השילוני) הדמות המרכזית בסדרה. אמיץ, שוחר הרפתקאות וילד בעל מוסר גבוה. יחד עם חבריו יוצא מומין להרפתקאות רבות ומשונות ומפיק לקחים. הוא חברו הטוב ביותר של סנופקין. ידיד טוב ואהוב ליבה של סנורקה לאורך הפרקים.
מומינאבא: (עמי טראוב) ננטש על סף בית יתומים בילדותו, וברח משם כשהפך לנער כדי לגלות את העולם אך לבסוף החליט להקים משפחה ולהיות אב אחראי לילדו. כותב את סיפור ילדותו המרתק ומלא ההרפתקאות. הוא כמעט תמיד חובש כובע מגבעת שחור, ונוהג להרגע בעת עישון מקטרת.
מומינאמא: (ליליאן ברטו/חני נחמיאס/רותי הולצמן/רמה מסינגר) הייתה גם היא הרפתקנית בילדותה. משהתבגרה היא אמא מתחשבת, מכניסת אורחים ורוקחת תרופות פלא מספר שהורישה לה אמה (שמכונה מומינסבתא). לאורך הפרקים השונים היא אינה שיפוטית לטוב או לרע כלפי הדמויות השונות ומקבלת את האחר באשר הוא. מדי פעם היא מחליטה לעזוב את הבית לפרקי זמן קצרים, ועוברת הרפתקאות מעניינות. היא כמעט תמיד עם תיק היד שלה. לעולם לא תמצאו אותה ללא סינרה המפוספס.
דמויות > חברי המשפחה

סנורקה: (ליליאן ברטו/חני נחמיאס/אורנה לביא-פלינט/איריס זינגר) ידידתו הטובה של מומין ואף מאוהבת בו. היא מתאהבת באחרים לעיתים אבל חוזרת למומין כשהעניינים מתחממים יותר מדי. סנורקה היא עדינה ונבונה, תלויה במומין מאוד וסומכת עליו בכל. חברתה הטובה היא מאי הקטנה. סנורקה נשארת לכל אורך הסדרה אכפתית ועדינת נפש ומלאת אמונה בטוב שבעולם, סנורקה מוצאת עצמה כבת משפחה של המומינים אך נשארת נאמנה לאחיה סנורק ודואגת לו. סנורקה וסנורק הם סנורקים - תת-גזעים של המומינים.
סנורק: (אסף כחולי) אחיה של סנורקה. מדען המנסה בין השאר לבנות ספינה מעופפת. בשלב מאוחר של הסדרה הוא מקנא במכשפה על יכולתה להמריא על המטאטא שלה ללא מאמץ.
סניף: (אסף כחולי) סניף הוא יצור דמוי קנגורו או עכבר, חברו הילדותי במקצת של מומין הנחשב כבן משפחה, בבית המומינים. זוהי אחת הדמויות הבודדות בסדרה המגלה חומרנות וחיבה יתרה לכסף, אחריו היא רודפת באופן עקבי. כמו כן מאופיין סניף כפחדן, קמצן, זללן וישנוני, מכונה על ידי מאי הקטנה כטיפש.
סנופקין: (עודד מנשה/דן תורן) חברו הטוב של מומין אשר נודד דרומה עם האוהל שלו כל חורף וחוזר באביב. סנופקין הוא בנם של בימבלינה ויוסטוס, ומכאן הוא אח למחצה של מאי הקטנה (בתה של בימבלינה). סנופקין הוא טיפוס שתקן ומופנם האוהב להתבודד, נערץ על ידי חבריו, בעיקר מומין, שמתייחסים אליו כאל חכם ובר-דעת. לראשו תמיד אותו כובע ירוק ישן ולגופו תמיד אותה חליפה ירוקה. סנופקין חי בפשטות באוהל ליד הנהר השוכן בעמק המומינים, נוהג לנגן במפוחית פה. הוא ניזון מהדגים שהוא דג בנהר. שלא כמו חבריו האחרים ב"עמק המומינים", בגלל רצונו להתבודד אינו רואה את בית המומינים כביתו שלו, אך זוכה שם באופן תמידי לאירוח מאיר פנים, סנופקין אינו מסכים שמומין טרול יצטרף אליו בנדודיו החורפיים, אך תמיד ראוי לקבלת הפנים מחממת הלב ממומין כאשר חוזר באביב.
מאי הקטנה: (סיון שביט) ילדה נערית קטנה, שובבה וזדונית, שלא מפחדת מכלום. מאי היא אחותה של בימבל. לדברי בימבל, מאי הקטנה נמסרה לאחריותה על ידי אימן של השתיים מפני שזו התייאשה מלנסות לחנך אותה. לדבריה, אם בימבל לא תוכל לחנך אותה, אף אחד כבר לא יוכל. לכן, מסבירה בימבל את ניסיונות השווא שלה להשליט סדר על מאי כ"עניין של עיקרון". מאי היא ילדה קטנה ונמוכת קומה בעלת ממדים רגילים. שערה של מאי הקטנה הוא אדמוני ואסוף תמיד ב"קוקו" מזדקר. היא לבושה תמיד בשמלה אדומה פשוטה. לצווארה סרט סגול. מאי מעידה על עצמה שהיא אף פעם לא עצובה, אלא רק שמחה או נרגזת, מכנה את סניף כטיפש.
מר המיולין: (שמעון כהן) קשיש מגזע "המיולין" (נקרא על שם הגזע) שמתעסק באספנות. בתחילה אסף בולים, כאשר אסף את כל הבולים שבעולם, עבר לאיסוף פרחים למיניהם ולבסוף עבר לתחום הצפרות. אדם טוב לב ומעט אומלל בגלל תעלוליו המרושעים והבלתי פוסקים של סרח. נרתם לעזור למומין ולסנורקה בכל צרה. מנהל קשר שוטף עם "איגוד חוקרי הצמחים" ומנסה לרשום שם את גילוייו. זכה לקבלת הכבוד על גילוי של זן חדש של צמח הסייפן שיקרא על שמו: גלדיולוס המיולינסיס או גלדיולוס המליפורמיס. נחשב למומחה ליצירת זיקוקים, ובמספר פרקים מפיק מופעי זיקוקים לאירועים מיוחדים.
דמויות > דמויות משניות

גברת פיליונק: (אורנה לביא-פלינט) מצטרפת כ"שכנה החדשה" לעמק המומינים. אישה נוקשה וקרירה שמחנכת את שלושת ילדיה בנוקשות יתרה, היא לעיתים מתלבטת אם לעזוב את עמק המומינים אך תמיד נשארת.
בימבל: (סיון שביט) אחותה הגדולה של מאי הקטנה. בחלקים מסוימים בסדרה היא נמצאת ביחסים זוגיים עם מפקח המשטרה של העמק.
המפקח: (דן תורן) מפקח המשטרה בעמק המומינים. מאוהב בבימבל. המפקח אחראי על שלושה שוטרים זוטרים.
אליסייה: (אורנה לביא-פלינט/סיון שביט) נכדתה הג'ינג'ית של המכשפה, אוהבת להתארח בבית המומינים ולשחק עם כולם, למרות שסבתא שלה לא מסכימה לה. היא יודעת לעשות קסמים ובפרק האחרון (עונה ראשונה) יוצאת למסע עם סבתהּ אל מערת המכשפות שבדרום כדי להפוך למכשפה מוסמכת.
המכשפה: (סיון שביט) אישה זקנה ובעלת מזג רע. חיה לה ביער המכשפות ביחד עם נכדתה אליסיה.
סרח: (דן תורן) יצור מחוספס ומרושע, שעושה תעלולים ומנסה להפיל את שאר הדמויות בפח. גנב למר המיולין צמחים נדירים ואוספים נוספים.
הגרוק: מפלצת קרה ובודדה. כל הנמצא בסביבתהּ הופך לגוש קרח. היא אינה רעה מיסודה ותמיד מחפשת חברה וחום, אך בשל מראהּ החיצוני והקור שהיא מפיצה, היא מביאה להרתעות מפניה. בפרק המדורה הגדולה היא מתיישבת על מדורת החורף כדי להתחמם, דבר הגורם מיד למדורה להכבות.
השמנטפים: יצורים מוזרים ולבנים, בצורת מקל עם ידיים קטנות אשר צומחים מזרעים מיוחדים שנשתלו בליל אמצע הקיץ. "השמנטפים" הם יצורים אשר מפיקים חשמל, ונטענים מהברקים בלילות חורף סגריריים כשסופת ברקים מכה בעץ הארז העתיק בראש הרי הבדידות, מקום היקבצותם. מי שמתקרב אליהם מתחשמל, לכן הם נמצאים בבחינת אותם יצורים שיש לשמור מרחק מפניהם. יש להם ברומטר אשר תלוי על עמוד קולט ברקים שאומר להם מתי קרבה לה סופת ברקים, המהווה אפוא, את מקור טעינתם.
המכשף: (דן תורן) רוכב על פנתר שחור. מעופף ברחבי היקום בחיפושו אחר אבן האודם הקסומה שאותה הוא מוצא לבסוף בעמק המומינים, ומקבל אותה מבוב וטינגומי (שני יצורים, המגיעים לעמק המומינים באופן מפתיע). בסדרה המגבעת שלו הגיעה לידי משפחת מומין וגרמה למספר תקריות (הפכה מים לפטל, הצמיחה עץ ענק, הפכה את מומין ליצור מוזר וגרמה להופעתם של עננים ורודים ויציבים לתעופה על גביהם, לאחר שהוטלו בה קליפות ביצה, והמכשף הפך את עיניה של סנורקה לנוצצות וגדולות).
טינגומי ובוב: (אורנה לביא-פלינט, אסף כחולי) שני יצורים קטנים אשר הגיעו לעמק המומינים בתור אורחים ונושאים עימם מזוודה בעלת תוכן מסתורי (אותה אבן אודם שנגנבה מהגרוק).
דינורה: (סיון שביט) נערה הגיונית ואחראית. מופיעה בפרקי החורף ובפרק חברה בלתי נראית. מתגוררת בבית הרחצה שבחוף ונוהגת לדוג דגים מתחת לקרח המצטבר בקרבת הים הקפוא.
המומינים בישראל

ב-1992 עשתה הסדרה את הופעת הבכורה שלה בישראל, כאשר עונתה הראשונה שודרה בטלוויזיה החינוכית. העונה השנייה הובאה לשידור בשלהי שנת 2000, אם כי בפועל הופקה כעשור קודם לכן. מוקדם יותר באותה שנה, שודר לראשונה (ובאופן חד פעמי) הסרט "כוכב השביט". אורכו 70 דקות, והוא מבוסס על הספר כוכב השביט מגיע לעמק המומינים. החל מ-2006, הסדרה שודרה גם בערוץ ג'וניור.
את שיר הפתיחה והסיום של הסדרה בגרסתה העברית ביצעו ראובן גבירץ ויוריק בן דוד.
הדיבוב המקורי לעברית לסדרה הופק על ידי חסיה ורטהיים במהלך שנות התשעים באולפני זינקו ובוים על ידי חנה דרורי קשי.
בשנת 2000 עלה על במות הארץ מחזמר המבוסס על הסדרה בהשתתפות אפרת בוימולד, עדי שוורץ, נועה ספקטור ואחרים. המחזה נכתב ובוים בידי עזריאל אשרוב.
המומינים בישראל > צוות המדבבים

בגרסה העברית המקורית השתתפו בדיבוב הדמויות:
יובל סגל - מומינטרול (פרק 1–6)
ירון דגן - מומינטרול (פרק 7–78)
יהונתן השילוני - מומינטרול (פרק 79–104)
אסף כחולי - סניף, סנורק, דמויות שונות
סיון שביט - מאי הקטנה, בימבל, דינורה, המכשפה, אליסיה (פרק 53–78), דמויות שונות
עודד מנשה - סנופקין (פרק 1–52), רב שודד רום, דמויות שונות
עמי טראוב - מומינאבא
ליליאן ברטו - מומינאמא, סנורקה (פרק 1–43, 45)
חני נחמיאס - מומינאמא, סנורקה (פרק 44, 46-52)
רותי הולצמן - מומינאמא (פרק 53–78)
רמה מסינגר - מומינאמא (פרק 79–104)
איריס זינגר - סנורקה (פרק 79–104)
אורנה לביא פלינט - גב' פיליונק, אליסיה (פרק 1–52), דודה ג'ני, סנורקה (פרק 53–78), דמויות שונות
דן תורן - המספר (פרק 2–78), המפקח, סרח, המכשף, סנופקין (פרק 53–104), דמויות שונות
שמעון כהן - מר המיולין, מר נוח, דמויות שונות
אבי חדש - מספר (פרק 1), ארינמל (פרק-2)
משחק מחשב

בשנות ה-2000 חברת קומפדיה הפיצה בארץ כותר משחק של המומינים למחשב האישי.
ראו גם

המומינים - כוכב השביט: הסרט
הערות שוליים

↑  Jonathan Clements, The anime encyclopedia, Stone Bridge Press, 2007, ISBN 978-1-933330-10-5
| המומינים |
| --- | --- | --- |
| יוצרים ומפתחים | טובה ינסון • לארס ינסון |  |
| משפחת מומין | מומינטרול • מומינאבא • מומינאמא |  |
| העולם של המומינים | עמק המומינים • בית המומינים • סניף • סנופקין • מאי הקטנה • סנורקה • סנורק • הגרוק • השמנטפים • דמויות נוספות |  |
| ספרי הסדרה | משפחת המומינים והשיטפון הגדול (1945) • כוכב השביט מגיע לעמק המומינים (1946) • משפחת המומינים - הסיפור על מגבעת המכשף (1948) • ספר הזכרונות של מומינאבא (1950) • קיץ מסוכן בעמק המומינים (1954) • משפחת המומינים - חורף קסום (1957) • הילדה הבלתי נראית (1962) • מומינאבא והים (1965) • עמק המומינים בנובמבר (1970) |  |
| ספרי תמונות וקומיקס | הספר על בימבל, מומינטרול ומאי הקטנה (1952) • מי יעודד את רשוש? (1960) • המסע המסוכן (1977) • אורח לא רצוי (1980) • שירים מעמק המומינים (1993) • מומינטרול (קומיקס) (1954–1975) |  |
| סרטים וסדרות טלוויזיה | משפחת החיות המוזרות (1973) • המומינים (1977–1982) • המומינים (1990–1992) • המומינים - כוכב השביט: הסרט (1992) • קיץ מסוכן בעמק המומינים (2008) • כוכב השביט מגיע לעמק המומינים (2010) • עמק המומינים (2019–הווה) |  |
| שונות | פארק עולם המומינים • Metsä • מוזיאון עמק המומינים |  |
הדמויות המרכזיות בסדרה.
הכול בכל מקום בבת אחת

| --- | --- |

כרזת הסרט בעברית
 בימוי:  דניאל קוואן דניאל שיינרט
 הופק בידי:  האחים רוסו מייק לארוקה דן קואן דניאל שיינרט ג'ונתן וואנג
 תסריט:  דן קוואן, דניאל שיינרט 
 עריכה:  פול רוג'רס
 שחקנים ראשיים:  מישל יאו ג'ונתן קי קואן סטפני הסו ג'ני סלייט הארי שום ג'וניור ג'יימס הונג ג'יימי לי קרטיס
 מוזיקה:  בן לוקס
 צילום:  לארקין סייפל
 מדינה:  ארצות הברית ארצות הברית
 חברת הפקה:  AGBO Ley Line Entertainment IAC Films Year of the Rat
 חברה מפיצה:  A24
 שיטת הפצה:  וידאו על פי דרישה 
 הקרנת בכורה:  25 במרץ 2022
 משך הקרנה:  139 דקות
 שפת הסרט:  אנגלית מנדרינית קנטונזית
 סוגה:  מדע בדיוני
 מקום התרחשות:  ארצות הברית 
 תקופת התרחשות:  העשור השני של המאה ה-21 
 תקציב:  25 מיליון דולר
 הכנסות:  100.8 מיליון דולר
 פרסים:  פרס אמנדה לסרט הזר הטוב ביותר  פרס איגוד מבקרי הקולנוע של דאלאס-פורט וורת' לסרט הטוב ביותר  Dorian Award for LGBTQ Film of the Year  Dorian Award for Film of the Year  פרס אוסקר לתסריט המקורי הטוב ביותר  פרס גילדת שחקני המסך לצוות השחקנים הטוב ביותר בסרט קולנוע  פרס אוסקר לסרט הטוב ביותר  פרס הוגו לעיבוד הדרמטי הטוב ביותר (ארוך) 
 אתר רשמי
 דף הסרט ב־IMDb
 
הכול בכל מקום בבת אחת (באנגלית: Everything Everywhere All at Once) הוא סרט מדע בדיוני אמריקאי משנת 2022 שנכתב ובוים על ידי הדניאלס. בסרט מככבים מישל יאו, ג'ונתן קי קואן, סטפני הסו, ג'ני סלייט, הארי שום ג'וניור, ג'יימס הונג וג'יימי לי קרטיס.
ביצירת הסרט נוצלו מוצרים של חברת "Runway".
הקרנת הבכורה של הסרט נערכה ב-11 במרץ 2022 בפסטיבל South by Southwest. הסרט עלה לאקרנים ב-25 במרץ. הוא זכה לביקורות משבחות וקיבל 11 מועמדויות לפרסי אוסקר, מתוכן זכה בשבע, כולל בפרס אוסקר לסרט הטוב ביותר, פרס אוסקר לבימוי הטוב ביותר, ופרס אוסקר לשחקנית הטובה ביותר.
תקציר העלילה

עלילת הסרט עוקבת אחר אוולין וואנג (מישל יאו), אישה סינית-אמריקאית, שמנהלת מכבסה כושלת. אביה של אוולין מגיע לביקור ובמקביל בעלה שוקל להתגרש ממנה. בביקור במס הכנסה, נחשפת אוולין ליכולתה לעבור בין יקומים וכעת מנסה להציל את היקום מהרס מוחלט.
שחקנים ודמויות

מישל יאו בתפקיד אוולין וואנג, אישה סינית-אמריקאית שבמהלך הסרט "נעה" בין עולמות מקבילים.
קי הוי קואן בתפקיד וויימונד וואנג, בעלה של אוולין
סטפני הסו בתפקיד ג'וי וואנג/ג'ובו טופאקי, בתה של אוולין
ג'יימס הונג בתפקיד גונג גונג, אביה של אוולין
ג'יימי לי קרטיס בתפקיד דידרה בוברדרה, מפקחת מס הכנסה
טלי מדל בתפקיד בקי, חברתה של ג'וי
ג'ני סלייט בתפקיד "האף הגדול"
הארי שום ג'וניור בתפקיד צ'אד
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס אוסקר | הסרט הטוב ביותר | הכול בכל מקום בבת אחת | זכייה |
| פרס אוסקר | הבימוי הטוב ביותר | דניאל קוואן ודניאל שיינרט | זכייה |
| פרס אוסקר | השחקנית הטובה ביותר | מישל יאו | זכייה |
| פרס אוסקר | שחקן המשנה הטוב ביותר | ג'ונתן קי קואן | זכייה |
| פרס אוסקר | שחקנית המשנה הטובה ביותר | ג'יימי לי קרטיס | זכייה |
| פרס אוסקר | שחקנית המשנה הטובה ביותר | סטפני שו | מועמדות |
| פרס אוסקר | התסריט המקורי הטוב ביותר | דניאל קוואן ודניאל שיינרט | זכייה |
| פרס אוסקר | המוזיקה המקורית הטובה ביותר | סון לקס | מועמדות |
| פרס אוסקר | השיר המקורי הטוב ביותר | "This Is a Life" | מועמדות |
| פרס אוסקר | עיצוב התלבושות הטוב ביותר | שירלי קורטה | מועמדות |
| פרס אוסקר | העריכה הטובה ביותר | פול רוג'רס | זכייה |
| פרסי האקדמיה הבריטית לקולנוע | הסרט הטוב ביותר | הכול בכל מקום בבת אחת | מועמדות |
| פרסי האקדמיה הבריטית לקולנוע | הבמאי הטוב ביותר | דניאל קוואן ודניאל שיינרט | מועמדות |
| פרסי האקדמיה הבריטית לקולנוע | השחקנית הטובה ביותר בתפקיד ראשי | מישל יאו | מועמדות |
| פרסי האקדמיה הבריטית לקולנוע | השחקן הטוב ביותר בתפקיד משנה | ג'ונתן קי קואן | מועמדות |
| פרסי האקדמיה הבריטית לקולנוע | השחקנית הטובה ביותר בתפקיד משנה | ג'יימי לי קרטיס | מועמדות |
| פרסי האקדמיה הבריטית לקולנוע | התסריט המקורי הטוב ביותר | דניאל קוואן ודניאל שיינרט | מועמדות |
| פרסי האקדמיה הבריטית לקולנוע | הליהוק הטוב ביותר | שרה האלי פין | מועמדות |
| פרסי האקדמיה הבריטית לקולנוע | העריכה הטובה ביותר | פול רוג'רס | זכייה |
| פרסי האקדמיה הבריטית לקולנוע | המוזיקה הטובה ביותר בסרט | סון לוקס | מועמדות |
| פרסי האקדמיה הבריטית לקולנוע | האפקטים החזותיים הטובים ביותר | בנג'מין ברואר, איתן פלדבאו, ג'ונתן קומברינק וזאק סטולץ | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | הסרט הטוב ביותר | הכול בכל מקום בבת אחת | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | הבימוי הטוב ביותר | דניאל קוואן ודניאל שיינרט | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | השחקנית הטובה ביותר | מישל יאו | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | שחקן המשנה הטוב ביותר | ג'ונתן קי קואן | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | שחקנית המשנה הטוב ביותר | ג'יימי לי קרטיס | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | שחקנית המשנה הטוב ביותר | סטפני שו | מועמדות |
| פרס סטלייט | הסרט הטוב ביותר - קומדיה או מחזמר | הכול בכל מקום בבת אחת | זכייה |
| פרס סטלייט | השחקנית הטובה ביותר בסרט קולנוע - קומדיה או מחזמר | מישל יאו | זכייה |
| פרס סטלייט | השחקן הטוב ביותר בתפקיד משנה | ג'ונתן קי קואן | זכייה |
| פרס סטלייט | השחקנית הטובה ביותר בתפקיד משנה | ג'יימי לי קרטיס | מועמדות |
| פרס סטלייט | התסריט המקורי הטוב ביותר | דניאל קוואן ודניאל שיינרט | מועמדות |
| פרס סטלייט | עריכת הסרט הטוב ביותר | פול רוג'רס | זכייה |
ארנסט מולר

| --- | --- |
אין תמונה חופשית
 לידה:  21 בנובמבר 1880 מירוסלב, צ'כיה 
 פטירה:  5 באוגוסט 1954 (בגיל 73) לונדון, הממלכה המאוחדת 
 מדינה:  אוסטריה, האימפריה האוסטרו-הונגרית 
 
מיכאל ארנסט מילר (בגרמנית: Ernst Müller;‏ 1 בנובמבר[דרושה הבהרה] 1880 – 5 באוגוסט 1954) היה פילוסוף, פעיל ציוני, מתמטיקאי, ספרן, סופר ומתרגם יהודי-אוסטרי. בהקשר היהודי התעניין מילר באופן מיוחד בקבלה ובאנתרופוסופיה. היה מחברם של כמה רומנים ונובלות. בהקשר הפילוסופי, כתב (בין השאר) מחקרים על שלגל, על הגל, ועל הגות גרמנית בת זמנו.
נולד לאביו ישראל (איזידור), ולאמו בתו של יעקב בריל.
עלה לארץ ב-1907, אך עזב ב-1909, עקב מחלת המלריה.
כתביו במחקרי היהדות

מילר פרסם בעיקר בלועזית; בעברית הופיעו המאמרים:
מיכאל ארנסט מילר, על "ספר יצירה", מצודה, ספר א, כסלו ה'תש"ד, דצמבר 1943, עמ' 105־110
מיכאל ארנסט מילר, על המסתורין בכתבי-הקודש, מצודה, ספר ג-ד, סיון ה'תש"ה, יוני 1945, עמ' 110־115
להלן מבחר מכתביו בלועזית:
Ernst Müller (1946). History of Jewish Mysticism (באנגלית). תורגם ע"י Simon, Maurice. Oxford: Phaidon Press.
- Der Sohar und seine Lehre: Einleitung in die Gedankenwelt der Kabbala
(ספר הזהר ותורתו, וינה 1923)
- Der Sohar: das heilige Buch der Kabbala nach dem Urtext
וינה 1932
-Buch der Einheit
ברלין 1921  (מהדורה מתורגמת של 'ספר האחד' לאברהם אבן עזרא - העוסק באריתמטיקה)
-Bialik - Ausgewählte Gedichte
(תרגום לגרמנית של מבחר משיריו של ביאליק)
וינה 1922 [מהדורה מוקדמת וקצרה יותר: קלן 1911]
מילר כתב ערכים רבים עבור הלקסיקון היהודי.
מכון ליאו בק מחזיק בארכיון הפרטי של כתבי היד של מולר (הפריטים ברובם משנת 1919 ואילך, וכוללים בין השאר, מסות אוטוביוגרפיות, וגם לא מעט שירים פרי עטו).
לקריאה נוספת

בנימין בן צדוק, תורת הנסתר ומדע הרוח – מפגש בנפשו של יהודי, אדם עולם גיליון 4, (קורותיו של ארנסט מילר, האנתרופוסוף הראשון שהגיע לארץ ישראל ומתרגם ספר הזוהר לגרמנית), דצמבר 2008 - ינואר 2009
הערות שוליים

↑  מצודה, ב"לקסיקון הספרות העברית החדשה"
| --- | --- |
בקרת זהויות :  NLI: 987007265731705171  BNE: XX1339343  BnF: cb128992968 (data)  GND: 120544679  ICCU: PBEV037475  ISNI: 0000 0001 0773 8479  LCCN: n84128777  LNB: 000333342  NKC: mub2018987341  NTA: 07183754X  SUDOC: 12073639X  Trove: 927664  VcBA: 495/227371  VIAF: 44428203   WorldCat (עם VIAF): 44428203 
ערך זה הוא קצרמרבנושא ציונות ובנושא אישים. אתם מוזמנים לתרום לוויקיפדיה ו.
מרכז ויץ לפיתוח בר קיימא

משכנו הראשון של "המרכז לחקר ההתישבות", בתכנונו של האדריכל ביטוש קומפורטי, במכון ויצמן, שנות ה-60 של המאה ה-20
מרכז ויץ לפיתוח בר קיימא ארגון בינלאומי העוסק בפיתוח בר קיימא, ייעוץ, הדרכה ובניית יכולת בישראל ובמדינות מתפתחות ברחבי העולם. בזכות יישום "גישת רחובות", גישה אינטגרטיבית לפיתוח כלכלי מקומי, מוביל המרכז ברמה הלאומית והבינלאומית בפיתוח בר קיימא. מרכז ויץ הוא מלכ"ר, חברת בת של קרן היסוד וההסתדרות הציונית העולמית.
מרכז ויץ לפיתוח בר קיימא הוקם על ידי פרופ' רענן ויץ, בנו של יוסף ויץ ממייסדי קק"ל, בשמו המקורי "המרכז לחקר ההתיישבות" בשנת 1964. המרכז הוקם בתור הזרוע המחקרית של המחלקה להתיישבות של הסוכנות היהודית. צוותי המחקר של המרכז פיתחו את גישת רחובות הנודעת לפיתוח אזורי, תכננו את אזור חבל לכיש, המצפים בגליל והוציאו עשרות פרסומים בסוגיות ההתיישבות השונות. מרכז ויץ עוד מימי הקמתו שימש כמרכז מחקר אשר סייע למוסדות הלאומיים להוביל מהלכים לאומיים. הצעה זו היא המשך ישיר של אותה עשייה. כיום מרכז ויץ, חברת בת של הצ"ע וקרן היסוד, פועל לקידום פיתוח בר קיימא בישראל ובעולם. מיישם פרויקטים וקידום מעשי של הנושא ומתמחה בסוגיות הקשורות לאיכות הסביבה ועירוניות. בסוף 2015, המרכז מיתג עצמו מחדש כ"מרכז ויץ לפיתוח בר קיימא". מרכז ויץ נשאר נאמן לאב המייסד שלו ודבק במחויבותו להיות מוביל ישראלי מקומי ובינלאומי במתן שירותי הדרכה וייעוץ בר קיימא. מרכז ויץ לפיתוח בר קיימא עוסק בארבעה תחומים:בניית יכולות, קורסי מש"ב, סיורים מקצועיים וניהול פרויקטים.
MED-TEST II

התייעלות במשאבים נחשבת כיום לאחת ההזדמנויות בעלות הפוטנציאל המשמעותי ביותר לתועלות כלכליות וסביבתיות עבור התעשייה. בעולם בו המשאבים אינם מפוזרים באופן שווה בין המדינות, יציבות אספקת חומרי גלם ומשאבים דוגמת מתכות ומים משפיעה על יכולת היצור והתחרותיות של התעשייה. אף על פי שבישראל נחשפים עם השנים משאבים מסוימים כגון פוספטים, פצלי שמן וגז, היא עדיין נחשבת דלה במשאבים רבים אחרים, בייחוד חומרי גלם.
פרויקט MED-TEST II הוא חלק מתוכנית SwitchMed שהושקה בשנת 2009, בנוי על תוצאות יוזמת הפרויקט Med Test I, ובעיקר על מתודולוגית TEST של ארגון UNIDO (אנ') של האו"ם. יוזמת SweitchMed היא יזמה רב-אזורית במימון האיחוד האירופי, המיושמת באמצעות מאמצים משותפים של האיחוד האירופי, UNEP, UNIDO, ומרכז הפעילות האזורי לצריכה וייצור בר קיימא (SCP). המטרה הכוללת של הפרויקט היא להקל על המעבר לצריכה וייצור ברי קיימא (SCP) ברחבי האזור הדרומי של הים התיכון, על ידי הוכחת מקרי מבחן מוצלחים. מרכז ויץ לפיתוח בר קיימא זכה במכרז לתכלול ויישום Med TEST II בישראל. הפרויקט הושק בשנת 2015 והתמקד ביעילות צריכת משאבים ובייצור נקי (RECP). כחלק מהפרויקט מרכז ויץ יזם קונסורציום של יועצים מובילים בתחום. פרויקט זה הסתיים בהצלחה רבה בשנת 2017, עם אחוז פנומנאלי של הטמעת ההמלצות בתעשייה : 64% יישום של הצעות הייעול בתעשייה. בפרויקט זה השתתפו שבעה מפעלים, אשר בעזרת מתודולוגית TEST השיגו חסכון כלכלי משמעותי על ידי חסכון במשאבי סביבה (צריכת מים, חשמל, חומרי גלם, הפחתת פליטות גזי חממה, והפחתת פסולת). פרויקט זה הראה כי התייעלות משאבים בתעשייה מביאה לא רק לחסכון בהשפעות הסביבתיות של המפעלים, אלא גם לחסכון כלכלי לא מבוטל, כך שמיושמת הלכה למעשה גישת "צמיחה ירוקה" (צמיחה כלכלית לצד היבטי קיימות סביבתית וחברתית).
קורסי מש"ב

מרכז ויץ לפיתוח בר קיימא מנהל מדי שנה מספר קורסים בינלאומיים בנושאים הקשורים לפיתוח בר קיימא. הקורסים ממומנים על ידי הסוכנות הלאומית לסיוע ושיתוף פעולה בינלאומי (מש"ב) של משרד החוץ ונערכים במרכז ויץ ברחובות. הקורסים פתוחים לאנשי מקצוע ממדינות מתפתחות ומדינות במעבר, אשר מבקשים ללמוד כיצד למנף נכסים מקומיים לפיתוח אסטרטגי. מתודולוגיית ההוראה שלנו נובעת מההבנה שלכל מקום, ללא קשר למצבו העכשווי, יש נכסים אשר יכולים לתרום לפיתוח בר קיימא. להעצמת אנשים פרטיים וקהילות יש תפקיד מכריע בתהליך הפיתוח. במהלך הקורסים בני כ־25 יום, המשתתפים עסוקים בחוויית למידה אינטנסיבית ונהנים מניסיונם העשיר של מומחים ישראליים, חברות מובילות בתעשייה ומחבריהם לקורס באמצעות הרצאות, ביקורים באתרים שונים והפעלות אינטראקטיביות. כל הנושאים הנלמדים נבחנים באמצעות גישה אינטרדיסציפלינרית, המגשרת בין אנשי מקצוע ובעלי עניין מהמגזר הציבורי, הפרטי והשלישי על מנת ליצור חוויה כוללנית וייחודית. מרכז ויץ גאה בכך שיותר מ-5,000 אנשי מקצוע השתתפו בקורסי מש"ב בהנחיית מרכז ויץ במהלך השנים. המרכז מתמקד בעידוד וחיזוק המשתתפים לשיפור היכולות שלהם למען פיתוח כלכלי מקומי.
מאדס מיקלסן

| --- | --- |

מיקלסן ב-2016
 לידה:  22 בנובמבר 1965 (בן 59) דנמרקאוסטרבו, קופנהגן, דנמרק
 שם לידה:  Mads Dittmann Mikkelsen 
 מדינה:  ממלכת דנמרק 
 תקופת הפעילות:  מ-1996
 מספר צאצאים:  2 
 פרסים והוקרה:  פרס סאטורן מתוך 2 מועמדויות
 פרופיל ב-IMDb
 
מאדס דידמן מיקלסן (בדנית: Mads Dittmann Mikkelsen, נהגה מאס; נולד ב-22 בנובמבר 1965) הוא שחקן קולנוע דני. מיקלסן זכה בשנת 2012 בפרס השחקן הטוב ביותר של פסטיבל קאן על הופעתו בסרט "ניצוד". זכה ב-2020 בפרס גולדן גלובס על תפקידו בסרט "עוד סיבוב".
ביוגרפיה

מיקלסן נולד במחוז אוסטרברו שבקופנהגן לבנטה כריסטיאנסן ולשחקן הנינג מיקלסן.
אחיו הוא השחקן לארס מיקלסן.